****

87756567816

721229401230

НУРЖАНОВА Акжаркын Алдабергеновна,

Қазыбек би атындағы №14 жалпы білім беретін мектебі

директордың тәрбие ісі жөніндегі орынбасары,

қазақ тілі мен әдебиеті пән мұғалімі

Түркістан облысы, Түркістан қаласы

**ЖАҢА ҚАЗАҚСТАН. КҮШІМІЗ БІРЛІКТЕ**

*Үйдің іші /****Эраннан көрсету/****. Атасы газет оқып, әжесі тоқыма тоқып отырады. Әсел ноутбукта, Самғат ұялы телефонға қарап отырады. Сырттан Арман қуанышты дауыспен кіреді.*

**Арман.** Ооо, таптым, таптым! /*Қолында ойыншық машинасы бар/*

**Әжесі.** Балау-ау, не таптың?

**Арман.** Машинаға қанатты мына жерге орналастыратынын таптым.

**Әжесі.** Құлыным-ау,сенің машинаң құс па, қанаты бар?

**Арман.** Әже, мен құс сияқты ұшатын көлік жасаймын. */Әжесінің жанына еркелеп келеді/*

**Әжесі.** Жарығым менің, */маңдайынан сүйеді***/**арманыңа жет!

**Арман.** Әже, менің «Робототехника» үйірмесіндегі сабағыма баратын уақытым болып қалыпты ғой...

**Әжесі.** Жаным-ау, сол сабағыңа күнде барасың, соның болашағыңа пайдасы бар нәрсе ме?

**Арман.** Ия, әже, мен болашақта инженер-технолог боламын. Сосын өзімнің қасиетті қалам, рухани астанамыз Түркістанда үлкен автомобиль шығаратын завод ашамын. Онда қанатын жайып, ұша алатын «Супер» автокөліктер шығарамын. Сол кезде кептелістер, жол-көлік оқиғалары мүлде болмайтын болады. *(Экраннан көрсету керек)*

**Әсел.** Арманжан, мен IT маманмын ғой, сенің «Супер» көліктеріңе арнайы бағдарлама орнатып беремін. Жүргізушілер қажет кезде бір кнопканы басқанда аспанға көтеріліп ұшады, ал екінші кнопканы басқанда қайтадан жолға түсіп жүретін болады. *(Экраннан көрсету керек)*

**Атасы.** Осы менің немерелерімнің ойлары ұшқыр, қиялдары шексіз, талаптары таудай!

**Әжесі.** *(мейірленіп, маңдайынан сүйеді)* Біз ұшаққа мініп көрмеген едік, енді сенің ұшатын машинаңа мініп, атаң екеуміз ауылға барып тұратын болдық қой, солай ма? */Ұшатын машианаларды көрсету/*

**Арман.** Ия, солай, әже, «Супер» көліктер сіздерді қалаған жерлеріңізге апаратын болады. */Ұшып жүрген көліктерді көрсету/*

**Атасы:** Әжесі-ау, Аллам сол күнді көруді нәсіп етсін!

**Әжесі:** Әумин! Айтқаның келсін отағасы!

**Самғат.** Інішегім, ойың, арманың, қиялың өте керемет екен. Бірақ «Супер» көліктерің ауамызды ластамайтын болсын, жарай ма? */Ұшып жүрген көліктерді көрсету/*

**Арман.** Жарайды,аға, оны да ойластырып жатырмын. Мен шығаратын көліктер бензинмен емес, электр энергиясы және сутегі газымен жүретін болады.

**Атасы.** Құлыным менің... Сенің ақылды «Супер» автокөліктерің ауаны ластамайтын болса, жол апатының алдын алатын болса, өте мықты көлік болайын деп тұр екен ғой, балам! */Жоғары көтеріліп ұшып, қайтадан жолға түскен көлікті көрсету/*

**Арман.** Ия, ата, жаңа Қазақстанның ең тиімді көлігі болады.

**Әжесі.** Ботақаным-ау, алға қойған мақсатыңа жет!

**Атасы.** Самғатжан, сен болашақта кім боласың?

**Самғат.** Ата, мен космология саласында еңбектенемін. Болашақта қасыма әр саланың креативті ғалымдарын, бизнесмендерін жинап, мықты команда жасақтап**,** қуаты күшті, бірақ ауаны, суды, жерді ластамайтын ракета құрастырып, халқымыздың Марс планетасында да қолайлы өмір сүруіне жағдай жасаймын. *(Экраннан көрсету керек)*

**Әсел.** Жарайсың, бауырым, сенің есіміңді атам Самғат деп тегін қоймаған екен ғой... Ата, әже, Марстағы туысқандарымызға барып тұрсақ (жымиып) қандай керемет, иә ?! *(Экраннан Марста тұрып жатқан халықты көрсету керек)*

**Әжесі:** Иә, қызым, біз қонақжай, көп ұлтты елміз ғой, Марста да туысымыз көп болатыны сөзсіз. */Марсқа бара жатқан адамдарды, ракеталарды көрсету/*

*Бір кезде есік қағылып, Андрей мен Венера келді. Андрей Арманның досы, Венера Әселдің құрбысы. «Робототехника» үйірмесіне бірге баруға келді.*

**Андрей.** Ассалаумағалейкум, ата!

**Атасы.** Уағалейкумассалам, балаларым. Кел төрлетіңдер, қарақтарым!

**Әжесі.** Айналып қана кетейін, шырақтарым, аман - есенсіңдер ме!

**Венера.** Рақмет, ата, әже, аман – есенбіз. Өздеріңіздің денсаулықтарыңыз жақсы ма?

**Ата мен әже.** Шүкір- шүкір жақсымыз!

**Андрей.** Арман үйірмеге барасың ба? Мен бүгін үйірмеде «Электромагнитті поезд» көлігіне макет жасаймын. Болашақта Жаңа Қазақстанның поездары жерде емес жоғарыда жүретін болады. /*Жоғарыда жүрген пойыздарды көрсету*/

**Асел**: Қандай күшті, сенде Арман сияқты «Супер поезд» ойлап табасың ба, онда мен сенің поезыңа адамның саусағы арқылы сканерлеп, төлем алынатын бағдарламаны жасап беремін. */Супер поезді,саусағы арқылы есептесіп тұрған адамдарды көрсету/*

**Андрей:** Иә, иә, қандай жақсы болар еді, рақмет, Әсел әпке! */Супер поезді,саусағы арқылы есептесіп тұрған адамдарды көрсету/*

**Әсел.** Венера құрбым, сенде не жаңалық бар?

**Венера.** Мен ата- анамен кеңесе отырып, болашақта ІТ дәрігері боламын деп шештім. ***/****ІТ дәрігерін көрсету****/***

**Әсел.** Ооо, қандай керемет, жарайсың! ***/****ІТ дәрігерін көрсету****/***

**Әжесі.** Қызым-ау, ол қандай дәрігер? ***/****ІТ дәрігерін көрсету****/***

**Венера.** Әже, елімізде ІТ – дәрігерлерін екі бағытта оқытады. Біріншісі медтехника, ал екіншісі телемедицина. Мен телемедицина дәрігері боламын.

*/Экраннан көрсету/*

**Атасы.** Жақсы екен, сонда сен қандай ауруды емдейсің? */Экраннан көрсету/*

**Венера.** Ата, мен науқастың жай-күйін қашықтықтан тексеріп, ауруына зерттеу жүргізіп, диагноз қойып, ем-шара жазып беріп, бақылауға аламын.

*/Экраннан көрсету/*

**Әсел.** Ата, әже, бұл мамандық қашықта жатқан ауыл мен алыс орналасқан аудандар үшін өте қажет. */Экраннан көрсету/*

**Венера.** Дұрыс айтасың, құрбым.Тіпті ота жасау процесін онлайн қадағалап, ақыл-кеңес беріп отыра алатын боламын. */Экраннан көрсету/*

**Самғат.** Бүгін бір керемет күн болды ғой, барлығымыз арманымызға бірге жетейік! «Супер көлік», «Супер поезд», «Супер Ракета», «ІТ маманы»

«ІТ дәрігер» бәріміз біріксек, біз алмайтын асу болмайды. */Экраннан көрсету/*

**Әжесі.** Атасы**,** біз,балаларға дұрыс тәрбие беріп жатыр екенбіз. Немерелеріміздің көздерінен елге деген сүйіспеншілікті және отансүйгіштік қасиеттерін байқап отырмын.

**Атасы.** Ия, бәйбіше , Аллаға шүкір, бізге саналы, салиқалы, өз Отанын сүйетін ұрпақ нәсіп еткен!

**Самғат.** Аташым, әжетайым, Жаңа Қазақстанды жасайтын, дамытатын, көркейтетін білімді, жігерлі, еңбекқор біз сияқты жастардың қолында емес пе?

**Арман.** Дұрыс айтасыз, аға!

Мағжан атамыздың өзі:

Арыстандай айбатты,  
Жолбарыстай қайратты –  
Қырандай күштi қанатты.  
Мен жастарға сенемiн!- деп бізге көөп үміт артқан ғой.

**Андрей.** Дұрыс айтасыздар!

Көздерiнде от ойнар,  
Сөздерiнде жалын бар,  
Жаннан қымбат оларға ар,  
Мен жастарға сенемiн, - деп болашақ ұрпақтарына сенді ғой, енді ата-бабаларымыздың үмітін ақтау біздің міндетіміз.

**Әсел.** Бауырларым, бәріміз бір жағадан бас, бір жеңнен қол шығарып, жаңа технологияны меңгерсек, біз бағындырмайтын белес болмайды.

**Венера**. Арманы көкпен таласқан,

Байтақ далам Қазақстан.

Жүз отыз Ұлттың баласы,

Бірлігіміз жарасқан.

**Бәрі. Бар күшіміз бірлікте. Жаңа Қазақстанды бірге құрайық!**